**puncte ( I )**

*M Horlaci*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Apar câteva puncte

O pată de-ntuneric e tinerețea mea

De moarte urmărită o pasăre se-ascunde

Apar câteva puncte

Sunt mortul altcuiva

E ceață si-i răcoare

Și visul meu s-a întrerupt în voi

Plouă. În mine sunt oceane

E ceață si-i răcoare

Miroase a gunoi

Mi-e soarta patru pereți

Și punctul prin care pătrunde lumina

Șchioapătă rima, nu vedeți?

Mi-e soarta patru pereți

Și punctul despică bulina